
שאלות ותשובות למכרז מס' 5/16


שירותי פיקוח צמוד בעבודות תשתית

תיקון

בסעיף 7.5.2 במכרז יחול השינוי הבא:
על המציע להציג בהצעתו חשב.
7.5.2.1      חשב:
7.5.2.1.1   בעל תואר ראשון (לפחות) בכלכלה או חשבונאות.
בעל תואר אקדמי מחו"ל – יש לצרף אישור שקילות מהוועדה להערכת תארים אקדמיים בחו"ל שבמשרד החינוך.
בסעיף 7.5.2.1.2 לא יחול שינוי.

אין שינוי ביתר סעיפי המכרז.

להלן תשובות לכל השאלות אשר הועברו למשרד הכלכלה בהתייחס למכרז שבנדון.

יודגש כי התשובות המפורטות במסמך זה מהוות חלק בלתי נפרד ממסמכי המכרז.


שאלה מס' 1
סעיף 7.5.2.1.1
היות ולימודי הכלכלה והחשבונאות משולבים זה בזה במסלולים השונים במוסדות האקדמיים השונים פה בארץ, האם ניתן להגיש מועמד בעל תואר ראשון בחשבונאות ו/או רואה חשבון מוסמך לתפקיד החשב כל עוד הוא בעל ניסיון כנדרש בתנאי המכרז?

תשובה
ראה תיקון לעיל.
שאלה מס' 2 
מה היקף מחזור הפרויקטים השנתית של עבודות הביצוע?
תשובה
ביצוע בפועל של עבודות פיתוח ותשתית בשנים 2014 ו- 2015 היה כ- 168.3 מלש"ח וכ- 212.5 מלש"ח ועמלת חברת הפיקוח נגזרה בהתאם.
שאלה מס' 3
אזורי הביצוע – מיקום הפעילות? וחלוקת המשאבים?
תשובה
מיקום הפעילות  - ראה קישור לאתר משרד הכלכלה והתעשייה – תעשייה – רשימת אזורי תעשייה להגשת בקשות להקצאת קרקע בפטור ממכרז - 2015
http://www.economy.gov.il/Publications/News/Documents/list%20of%20towns%202015.pdf
חלוקת משאבים ראה תשובה לשאלה מס' 2
שאלה מס' 4 
צוות כוח העבודה המונה 13 איש, האם יש צורך במשרה מלאה?
תשובה
לא, ובתנאי שצוות כ"א יעמוד לרשות המשרד בכל עת שיידרש לכך ויבצע את המטלות הנדרשות ממנו נשוא מכרז זה.
ראה סעיף 4.ב' "השירותים הנדרשים" למפרט המכרז.
שאלה מס' 5
בהיקף צוות כוח אדם הנדרש, מן הראוי לקבוע לפי אזורים, וכך ניתן לצוות את העובדים בהתאם למגוריהם. האם יידרשו עובדים לפי מקום מגוריהם בסביבה?

תשובה
האזורים נקבעים ע"פ תכנית עבודה מידי שנה בשנה ופרויקטים נוספים המשתנים מעת לעת לפי צרכי השטח.
שאלה מס' 6
האם יש כוונה למנות מספר חברות?
תשובה
לא
שאלה מס' 7
חברתנו מסיימת את החוזה למתן שירותי חברה מנהלת למשרד ביולי 2016.
מבקשים אישורכם לגשת למכרז לשירותי פיקוח צמוד בעבודות תשתית. כמובן במידה ונזכה, לא ניגש למכרז למתן שירותי חברה מנהלת.
תשובה
תשומת ליבך לתנאי הסף  7.4.4 "כישורי המציע ועמידתו בהוראות עפ"י דין " למפרט המכרז שלשונו כדלקמן:
"יודגש כי, חברת מנהלת אינה יכולה להגיש הצעה למכרז שבנדון בשל החשש לניגוד עניינים."
שאלה מס' 8
האם ניתן להעסיק יועצים חיצוניים (פרילנסרים) שישמשו כחלק מחברי הצוות של הפרויקט?
תשובה
נא ראה את סעיף 9.3 למפרט המכרז "הצעה הכוללת מתן שירותים באמצעות קבלני משנה".
שאלה מס' 9
סעיף 9.2.2 
האם נדרש להגיש 3 עותקים מודפסים או עותק סרוק ממוחשב? וכמו כן, איזה חלק מההצעה?
תשובה
3 עותקים מודפסים ו-1 עותק מלא סרוק שאינו כולל את הצעת המחיר. 
שאלה מס' 10
סעיף 7.4.3 
האם הכוונה לנספח א' או נדרש אישור כלשהו בנוסף לנספח א'?
תשובה
מדובר בנספחים א' ו-א'1.
שאלה מס' 11
סעיף 7.5.1.4 
נדרש לציין היקפים נוספים בעוד שבטבלה אין מקום לנתון זה. נא הסבירו.
תשובה
ראה את ההערה בסוף נספח ה' "פירוט ניסיון חברי הצוות"(* ניתן להוסיף שורות לטבלה ו/או מסמכים נוספים בדבר ניסיון חבר הצוות).
שאלה מס' 12
סעיף 9.2.3 
מהו המועד לפתיחת התיבה והגשת המכרז, במידה ונרצה להגיש את המכרז מספר ימים מראש?
תשובה
כפי שמופיע במכרז המועד האחרון להגשת הצעות הוא יום שני, כ"ז אדר א' התשע"ו – 7.3.2016, עד השעה 12:00.
שאלה מס' 13
הגשת הצעה -למניעת טעות או בלבול, אנו מבקשים לקבל אישור בכתב להגשת ההצעה.

תשובה
אין נותנים אישור בכתב להגשת הצעה.
שאלה מס' 14
האם ניתן להציג ממליצים ממשרד הכלכלה ו/או חברת הבקרה?
תשובה
כן.
שאלה מס' 15
סעיפים 10.1.2 ו-10.1.3
מבקשים כי נתונים שהמשרד יבקש יהיו רק בקשר למכרז זה ולא לגבי לקוחות/פרויקטים אחרים שאנו מנהלים.
תשובה
השאלה לא מובנת, סעיף 10.1.2 למפרט המכרז עוסק בהמצאת אישור ביטוחי וסעיף 10.1.3 למפרט המכרז עוסק בהמצאת ערבות ביצוע.
שאלה מס' 16
סעיף 7.5.1 
מ"מ של מהנדס פיקוח ראשי: מבקשים כי מ"מ יוכל להציג ניסיון בחו"ל בנושא תשתיות. נא אישורכם.
תשובה
לא מאושר. 
שאלה מס' 17
סעיף 5.1 
מבקשים שיובהר כי כל החומרים והציוד הינו בבעלותינו.
תשובה
השאלה לא מובנת- סעיף 5.1 למפרט המכרז עוסק בתקופת ההתקשרות.
שאלה מס' 18
נספח 6 להסכם
נבקש:
• ביטוח אחריות כלפי צד שלישי, סעיף -2 "גבולות האחריות שלא יפחתו מסך..."
• כללי, סעיף -1 "לשם המבוטח יתווספו כמבוטחים נוספים: מדינת ישראל-משרד
הכלכלה והתעשייה, בגין מעשי ומחדלי המבוטח. "
• כללי, סעיף -2 בכל מקרה...הודעה מוקדמת של 60 יום לפחות במכתב..."
(רצ"ב הערות, מודגשים הבקשות שלנו ע"ג נוסח ההסכם).
תשובה
לא יחול שינוי בנספח זה.
שאלה מס' 19
סעיף 7.5.1.4 
נדרשים שכל הפרויקטים ב-3 שנים האחרונות ומצד שני מבקשים פרויקט אחד
מהם שהוא ב-5 שנים אחרונות.
תשובה
סעיף 7.5.1.4 (תנאי סף) למפרט המכרז, קובע כדלקמן: 
ביצוע פיקוח צמוד בתחומים הבאים: מים וביוב, סלילת כבישים ועבודות עפר   על 3 פרויקטים בישראל בהיקף כספי מצטבר של 15 מיליון ₪ (כולל מע"מ) במהלך 3 השנים האחרונות, מתוכם פרויקט אחד לפחות בהיקף של 5 מיליון במהלך 5 השנים האחרונות שקדמו למועד האחרון להגשת הצעות למכרז זה.
שאלה מס' 20
סעיף 7.5.3.2 ו-7.5.3.3 
האם ניתן להציג מפקח בעל ניסיון של 4 שנים ויותר שתעודת ההשכלה
(הנדסאי /מהנדס) נתנה לו בין השנים 2011-2015?
תשובה

לא, הניסיון יחשב אך ורק מיום קבלת התעודה, תעודת רישום בפנקס המהנדסים ורישיון מהנדס בתוקף/ תעודת רישום בפנקס ההנדסאים והטכנאים.















								בכבוד רב,


							      משה טומשובר
							 יו"ר ועדת המכרזים




משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101
טל' 02-6662600, פקס 02-6662937

